Policijski službenici Službe kriminaliteta droga dovršili su kriminalističko istraživanje nad 31-godišnjakom, koji je prethodno, 30. listopada, zatečen u osobnom vozilu na omiškom području.



Kod njega je pronađeno i oduzeto ukupno 2334 grama marihuane, 0,4 grama metamfetamina i 6, 21 gram MDMA. Zbog sumnje da je počinio kazneno djelo neovlaštena proizvodnja i promet drogama osumnjičeni 31-godišnjak je doveden policijskom pritvorskom nadzorniku, a protiv njega je nadležnom državnom odvjetništvu podnesena kaznena prijava.



Policijski službenici II. Policijske postaje dovršili su kriminalističko istraživanje nad 40-godišnjakom. Kod njega je jučer na splitskom području pronađeno i oduzeto ukupno 21,8 gram heroina. Zbog sumnje u počinjenje kaznenog djela neovlaštene proizvodnje i prometa drogama protiv njega će se podnijeti kaznena prijava nadležnom državnom odvjetništvu.